《重阳前数日微暑小雨遂凉二首 其一》
宋代·孙觌

小雨送残暑，新凉入郊墟。丹叶互明灭，玄云时卷舒。

行蚁尚移垤，盘蜗已伏庐。翛翛风响变，零落扇思疏。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。